recursal/SuperWikiNEXT-32B huggingface dataset:
**Koloman Sokol** (\* 12. december 1902, Liptovský Mikuláš - † 13. január 2003, Tucson, Arizona, USA) bol jeden z najvýznamnejších predstaviteľov slovenského výtvarného umenia. Je zakladateľom slovenskej i mexickej grafiky, autorom ilustrácií.

Život
-----

Po neľahkom detstve, kedy ho opustila matka, sa ho ujal strýko. Zoznámil sa s doktorom Mathém, vďaka ktorému začal študovať na súkromnej škole Eugena Króna v Košiciach. Tu sa po prvýkrát stretol s výtvarným umením. Neskôr študoval na súkromnej škole Gustáva Mallého v Bratislave. Výtvarné umenie študoval tiež v Prahe, absolvoval študijný pobyt v Paríži. Dostal ponuku z mexického ministerstva kultúry a školstva a odišiel učiť výtvarné umenie na Akadémiu výtvarných umení v Mexiku, kde založil odbor grafiky. Napriek tomu, že v Mexiku dosiahol veľké úspechy, kvôli zdravotnému stavu manželky Lýdie sa v roku 1941 presťahoval do New Yorku. Vystavoval v Mexiku a Spojených štátoch. 

Po vojne sa vrátil na Slovensko, ale už v roku 1948 natrvalo odišiel. Stal sa členom Zväzu mexických grafikov a posledné desaťročia prežil v Arizone. Na sklonku života daroval 48 svojich obrazov rodnému Slovensku, ktoré sa neskôr stali základom Centra Kolomana Sokola v Liptovskom Mikuláši. Napriek nemalým úspechom zostal až do konca života skromným človekom, hľadajúcim svoju pravdu.

Dielo
-----

Bol odporcom akademizmu a už počas štúdií majú jeho maľby silný emotívny podtón, čo mu zaručilo nemalé úspechy. Počas celej tvorby sa venoval sociálnym otázkam, chudobe. Jeho diela sa vyznačujú silným emotívnym podtónom. V Československu reagoval svojimi dielami na nezamestnanosť, vysťahovalectvo a sociálnym problémom. Obľúbil si aj Mexičanov, toto prostredie veľmi ovplyvnilo jeho tvorbu. So Slovenskom však zostal spätý po celý život. Častými motívmi jeho tvorby sa stali pes, kôň, mytológia, býčie zápasy a medziľudské vzťahy. V roku 1976 mu zomrel pes Sambo a na jeho pamiatku od tohto obdobia podpisoval svoje obrazy pseudonymom Sambo. Jeho tvorba po tomto období dosahuje ešte väčšiu hĺbku.

Ocenenia
--------

* 1947 nositeľ Slovenskej národnej ceny
* 1991 Rad Tomáša Garriqua Masaryka udelený prezidentom Václavom Havlom
* 1995 cena Miloša Alexandra Bazovského za výtvarné umenie
* 1997 Rad Bieleho dvojkríža udelený prezidentom Michalom Kováčom
* 2001 Cena ministra kultúry SR za rok 2001 (odovzdal M. Kňažko)
* ocenenie Pennel Purchase Prize

Referencie
----------

1. ↑  Vlado Simko. *Koloman Sokol: The life of an artist in exile* [online].. Dostupné online. Archivované 2011-01-03 z originálu.

Externé odkazy
--------------

* Životopis
* Simko, V.: *Koloman Sokol: The Life of an Artist in Exile Archivované 2007-09-27 na Wayback Machine* (PDF)

Autoritné údaje: * abART: 2744
* GND: 120312824
* ISNI: 0000000114433542
* LCCN: n88087001
* NK ČR: jn20000620339
* SNK: 168809
* ULAN: 500055689
* VIAF: 47589167
* Web umenia: 9749
* WorldCat: lccn-n88087001
A Pallas nagy lexikona
**A Pallas nagy lexikona** (doslova *Pallasov/Pallasin veľký lexikon*) je univerzálna veľká encyklopédia v maďarskom jazyku, ktorá prvýkrát vyšla v Budapešti na konci 19. storočia. Je prvou encyklopédiou v maďarčine, ktorá nebola založená na preklade z iných jazykov. 

Postupne vychádzala rokoch 1893 – 1897 v Budapešti vo vydavateľstve *A Pallas Irodalmi és Nyomdai Rt.* (doslova *Pallas - literárna a vydavateľská a.s.*). V roku 1900 boli vydané dva diely doplnkov. Encyklopédia takto dosiahla celkovo 18 zväzkov obsahujúcich vyše 150 000 hesiel. Hlavným redaktorom bol József Bokor. Autormi boli renomovaní uhorskí vedci, z ktorých veľká časť bola členmi Uhorskej akadémie vied. Na jej tvorbe sa zúčastnilo viac ako 300 autorov, medzi nimi aj viacerí slovenskí ako napr. Kornel Divald. 

V roku 1911 prevzala encyklopédiu spoločnosť *Révai Testvérek Rt.* (doslova *Bratia Révaiovci a.s.*) a následne ju vydali pod názvom *Révai Nagy Lexikona*. V 20. a 30. rokoch 20. storočia dosiahla v Maďarsku veľkú popularitu. Posledné vydanie vyšlo v roku 1935 v 21 zväzkoch.

V roku 1998 spoločnosť *Arcanum Adatbázis Kft* encyklopédiu kompletne zdigitalizovala a predávala na CD-nosičoch.

Encyklopédia je dostupná na internete prostredníctvom projektu Magyar Elektronikus Könyvtár (MEK; Maďarská elektronická knižnica) Krajinskej Széchényiho knižnice.

Pozri aj
--------

* Encyclopaedia Beliana
* Encyclopædia Britannica
* Ottův slovník naučný
* Encyclopædia Universalis
* Encyclopédie ou Dictionnaire raisonné des sciences, des arts et des métiers

Iné projekty
------------

Commons
* Spolupracuj na Commons Commons ponúka multimediálne súbory na tému **A Pallas nagy lexikona**

Externé odkazy
--------------

* A Pallas nagy lexikona – dostupné vo formáte html, pdf a doc
* Doplnky (dva zväzky) – dostupné vo formáte pdf a DjVu

Zdroj
-----

*Tento článok je čiastočný alebo úplný preklad článku A Pallas Nagy Lexikona na nemeckej Wikipédii.*
**Žofia Albertina Švédska** (\* 8. október 1753, Štokholm – † 17. marec 1829, tamtiež) bola švédska princezná, posledná opátka kláštora v Quedlinburgu.

Biografia
---------

### Pôvod, mladosť

Žofia Albertina sa narodila ako posledné zo štyroch detí švédskeho kráľa Adolfa Frederika I. a jeho manželky Lujzy Ulriky Pruskej.

Švédsky kráľ Gustáv III. princeznin brat, plánoval jej sobáš s vojvodom Viliamom Oldenburským alebo poľským kráľom Stanislavom II. ani jeden z nich však sa nerealizoval. 

Žofia Albertina prejavovala veľkú náklonnosť a úctu k svojej matke, obzvlášť v čase, kedy kráľovnú vdovu vypovedal zo švédskeho dvora vlastný syn, kráľ Gustav III. potom, čo obvinila jeho manželku z cudzoložstva.

### Opátka

V štrnástich rokoch ju jej strýko, pruský kráľ Fridrich Veľký, vymenoval za koadjutorku kláštora v Quedlinburgu a roku 1787 sa stala po svojej tete, Fridrichovej najmladšej sestre Anne Amálii Pruskej jeho opátkou a guvernérkou tohto malého nemeckého štátu až do roku 1803; ako opátka však väčšinu času trávila vo Švédsku. V roku 1803 bol kláštor sekularizovaný a pripadol pruskému kráľovstvu (príjmy a práva však doterajším reholiam zostali zachované); Žofia Albertina tak bola jeho poslednou opátkou.

### Záver života

V septembri roku 1803 sa Žofia Albertina vrátila späť do Štokholmu. Nová švédska kráľovská dynastia Bernadotte ju rešpektovala ako *poslednú z domu Vasa* a princezná stála novému švédskemu kráľovskému páru veľmi blízko.

Nikdy sa nevydala. Posledné roky života strávila Žofia Albertina v ústraní svojho paláca (v  súčasnosti nazývaný *Palác princa následníka*), ktorý bol vybudovaný pre ňu a kde žila od roku 1794. Vo svojom závete odkázala palác korunnému princovi (v tom čase princ Oskar, budúci kráľ Oskar I.). Zomrela v Štokholme 17. marca roku 1829. Pochovali ju v kostole Riddarholmen, mieste posledného odpočinku švédskej kráľovskej rodiny.

Iné projekty
------------

Commons
* Spolupracuj na Commons Commons ponúka multimediálne súbory na tému **Žofia Albertina Švédska**

Externé odkazy
--------------

* thepeerage.com
* runeberg.org

Zdroj
-----

* *Tento článok je čiastočný alebo úplný preklad článku Žofie Albertina Švédská na českej Wikipédii.*

Autoritné údaje: * GND: 12992766X
* ISNI: 0000000054909579
* LCCN: n98091516
* VIAF: 57705292
* WorldCat: lccn-n98091516
**Kapor obyčajný** alebo **kapor sazan** (divoká forma) (lat. *Cyprinus carpio*) je ryba z čeľade kaprovité (lat. *Cyprinidae*). Je najväčšou kaprovitou rybou na Slovensku.

Sliz na pokožke a šupinách znižuje trenie pri pohybe vo vode. Na hlave má hmatové fúziky, pretože očami vie rozlišovať len svetlo a tmu (ako väčšina rýb). Bočnou čiarou vníma nárazy vín, tlak vody a smer prúdenia vody.

Výskyt: stojaté a pomaly tečúce vody

Stavba tela: hlava, trup, chvost

Na hlave má oči, ústa, hmatové fúzy, chuťové a čuchové jamky

Plutvy – nepárne chvostová  (umožňuje pohyb) análna, chrbtová

             párne - brušné, prsné 

Bočná čiara: vníma nárazy vĺn, tlaku a smer vody

Dýchanie: žiabrami, chránia ich žiabrové viečka

Telo má pokryté šupinami (vek ryby)

Rozmnožovanie: neresením - samička vypustí do plytkej vody ikry (vajíčka)

samček mlieč (spermie), po oplodnení sa vyliahne malá rybka -  plôdik

Základná forma kapra má pretiahnuté, bočne trochu sploštené telo. Ústa sú koncové, vysunutelné, na hornom pysku sú štyrifúziky (dva dlhšie a dva kratšie). Ošupenie kapra je pre každú formu iné, zvlášť charakteristické: šupinaté kapry sú po celom tele pokryté šupinami, riadkové kapry (pološupinaté) majú šupiny, ktoré sa tiahnu od hlavy cez stred tela ku chvostovej plutve. Zrkadlové kapry majú šupiny okolo plutiev, najmä chrbtovej. Kapor lysec (hladký) je takmer hladký.(občas sa objavia šupiny pri prsných plutvách a bruchu.) V rámci týchto foriem môžu byť tzv. širokochrbtové alebo vysokochrbtové typy kapra.

Referencie
----------

1. ↑  IUCN Red list 2008.01. Prístup 31. augusta 2022.
2. ↑  KOŠČO, Ján; KOČIŠOVÁ, Jana; HRABKOVSKÝ, Branislav; HAJDÚ, Juraj; FALATOVÁ, Lucia. *Ichtyológia II : učebné texty k elektronickému kurzu Ichtyológia II*. prvé. vyd. Prešov : Prešovská univerzita, 2015. Dostupné online. ISBN 978-80-555-1240-2.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Kapor obyčajný**
* Spolupracuj na Wikidruhoch Wikidruhy ponúkajú informácie na tému **Kapor obyčajný**
|  |  |
| --- | --- |
| Portal | Divadelný portál |

Tento index bol automaticky vygenerovaný podľa tejto kategorizácie. Obsahuje **40** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ca
--

Calista Flockhartová · Camillo Walzel · Canadian Opera Company · Carey Mulliganová · Carl Zuckmayer · Carla Guginová · Carlo Goldoni · Carltheater · Carol Kane · Carole Landis · Carole Lombard · Carolyn Jonesová · Carrie Fisherová · Casina (dráma) · Cate Blanchettová · Catherine Zeta-Jonesová

ce
--

Celestín Anton Radványi · Cesta dlhého dňa do noci

cé
--

César Évora

ci
--

Cicely Tysonová · Cillian Murphy · Ciudad de las Artes y las Ciencias

cl
--

Claire Danesová · Claire Foyová · Claude Carliez · Claude Jade · Claudette Colbert · Cliff Robertson · Cloris Leachmanová

co
--

Colleen Dewhurstová · Commedia dell'arte · Conchata Ferrellová · Connie Brittonová · Cool dráma · Coriolanus

cs
--

Csongor Kassai

ct
--

Ctibor Filčík

cy
--

Cybill Shepherdová · Cymbelin · Cyrano z Bergeracu (dráma)
**Sebastián Tinódy** (\* 1510, Tinód – † 30. január 1556, Sárvár) bol renesančný spevák, básnik a hudobník maďarského pôvodu. Preslávil sa najmä ospievaním neúspešného obliehania Jágru Turkami v roku 1552, na ktorého obrane sa zúčastnilo aj veľa Košičanov. Svoje historické piesne vydal v roku 1554 aj v tlačenej podobe s názvom *Cronica*. Od roku 1548 už natrvalo žil a tvoril v Košiciach. Mesto mu nechalo odhaliť pamätnú tabuľu v roku 1900 na mieste predpokladaného domu, kde býval – Kováčska 34.

Galéria
-------

* Tinódy spieva na dvore palatína Tomáša Nádašdiho. Romantická maľba O. P. Somu z roku 1855.Tinódy spieva na dvore palatína Tomáša Nádašdiho. Romantická maľba O. P. Somu z roku 1855.
* Pamätná tabuľa v KošiciachPamätná tabuľa v Košiciach

Iné projekty
------------

Commons
* Spolupracuj na Commons Commons ponúka multimediálne súbory na tému **Sebastián Tinódy**

Externé odkkazy
---------------

* Pamätná tabuľa Sebastiánovi Tinódymu

Autoritné údaje: * BnF: 115696545
* GND: 140025340
* ISNI: 0000000139314072
* LCCN: n85083549
* VIAF: 58043706
* WorldCat: lccn-n85083549
Prof. PhDr. **Ábel Kráľ**, DrSc. (\* 17. august 1932, Nová Baňa – † 12. máj 2023, Bratislava) bol slovenský jazykovedec, vysokoškolský pedagóg a bývalý politik, po Nežnej revolúcii česko-slovenský poslanec Snemovne národov Federálneho zhromaždenia za HZDS, v 90. rokoch veľvyslanec Slovenskej republiky vo Švajčiarsku.

Životopis
---------

Vyštudoval odbor slovenský a ruský jazyk na Filozofickej fakulte Univerzity Komenského v Bratislave, kde až do roku 1989 pôsobil v Kabinete fonetiky, od roku 1971 ako riaditeľ. Zaoberal sa slovenskou ortoepiou a je autorom kodifikačnej monografie *Pravidlá slovenskej výslovnosti*. Viac ako 5 rokov pôsobil ako štipendiát renomovanej Alexander von Humboldt Stiftung a hosťujúci profesor na univerzitách v Kolíne nad Rýnom a Bonne. 

Po roku 1988 bol zamestnaný v Ústave kybernetiky Slovenskej akadémie vied, kde sa ako jediný pracovník s humanitným vzdelaním viedol Oddelenie analýzy a syntézy reči a neskôr bol riaditeľom Laboratorií umelej inteligencie.

Vo voľbách roku 1992 bol zvolený za HZDS do slovenskej časti Snemovne národov, kde pôsobil do zániku Česko-Slovenska v decembri 1992.

V rokoch 1993 – 1998 bol slovenským veľvyslancom vo Švajčiarsku. Potom sa vrátil k lingvistike, od roku 1998 bol vedúcim Katedry slovenského jazyka na Filozofickej fakulte Univerzity Komenského v Bratislave. Bol členom ortoepickej komisie Jazykovedného ústavu Ľudovíta Štúra SAV. Publikoval množstvo odborných štúdií a monografií.

Referencie
----------

1. ↑  TASR. Vo veku 90 rokov zomrel jazykovedec Ábel Kráľ. *teraz.sk* (Bratislava: TASR), 2023-05-13. Dostupné online [cit. 2023-05-13].

Pozri aj
--------

* Pravidlá slovenskej výslovnosti

Externé odkazy
--------------

* Ábel Kráľ v parlamente Archivované 2016-03-05 na Wayback Machine
* Jazykovedec Ábel Kráľ sa v piatok dožíva 75 rokov (2007)
* 30 otázok pre Ábela Kráľa (2011)
* Publikácie 1976–1985
* Publikácie 1986–1995
* Publikácie 1996–2000
* Publikácie 2001–2005
* Publikácie 2005–2010 (str. 242–244)

Zdroj
-----

*Tento článok je čiastočný alebo úplný preklad článku Ábel Kráľ na českej Wikipédii.*

| * z
* d
* u
Veľvyslanci Slovenska vo Švajčiarsku a Lichtenštajnsku |
| --- |
| 
* Ábel Kráľ (1993 – 1998)
* Dušan Kerný (1998 – 1999)
* Juraj Hraško (1999 – 2002)
* Štefan Schill (2004 – 2010)
* Jan Foltin (2010 – 2014)
* Andrea Elscheková Matisová (2014 – 2020)
* Alexander Micovčin (2020 – súčasnosť)

 |

Autoritné údaje: * BnF: 13486739b
* GND: 103417982
* ISNI: 0000000109263251
* LCCN: n85060313
* NK ČR: mzk2002142303
* SNK: 174010
* VIAF: 93966803
* WorldCat: lccn-n85060313
**Kristy Swansonová** ( \* 19. december 1969, Mission Viejo, Kalifornia, USA) je americká herečka, známa z filmov ako *Deadly Friend* (1986), *Kvety v podkroví* (1987), *Horúce strely* (1991), *Buffy, zabíjačka upírov* (1992), *Senzačný únos* (1994), *Fantóm* (1996), *Veľký tato* (1999), *Kámo, kde mám fáro?* (2000), *Svedkyňa na úteku* (2003), *Smrtiace čeluste* (2011), a *A Mother's Sacrifice* (2017).

Detstvo a mladosť
-----------------

Swansonová sa narodila a vyrastala v Mission Viejo v Kalifornii a obaja jej rodičia boli stredoškolskými učiteľmi. Ako deväťročná prejavila záujem o herectvo.

Kariéra
-------

Swansonová najskôr účinkovala v televíznych reklamách a neskôr mala menšie jednorazové vystúpenia v televíznych seriáloch. Jej prvá väčšia filmová úloha prišla v roku 1986, keď ju režisér Wes Craven obsadil do jeho filmu *Deadly Friend*. O rok neskôr, stvárnila dcéru Louise Fletcher vo filme *Kvety v podkroví*. 

Počas 90. rokov účinkovala najmä vo filmoch. V roku 1992 stvárnila hlavnú rolu, vo filme *Buffy, zabíjačka upírov*. V roku 1995 hrala vo filme *Higher Learning*. Hrala aj vo filmovom spracovaní komiksu *Fantóm* z roku 1996 a čiernej komédii *8 Heads in a Duffel Bag*. 

V roku 1999 si Swansonová zahrala bývalú priateľku Adama Sandlera vo filme *Veľký tato*.

V novembri 2002 pózovala nahá pre časopis Playboy. 

V rokoch 2011 až 2014 účinkovala v televíznom seriáli *Psych s.r.o* a v rokoch 2018 až 2019 v televíznom seriáli *SEAL Team*.

Súkromný život
--------------

Od roku 2009 vydatá za Lloyda Eislerom, s ktorým má syna. Swansonová je republikánka. 

V roku 2021 bola hospitalizovaná s COVID-19 s ťažkými respiračnými komplikáciami.

Iné projekty
------------

Externé odkazy
--------------

* Kristy Swansonová v Internet Movie Database (po anglicky)
* Kristy Swansonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Kristy Swanson na anglickej Wikipédii.*

Autoritné údaje:
|  |  |
| --- | --- |
| Portal | Filmový portál |

Tento index bol automaticky vygenerovaný podľa tejto kategorizácie. Obsahuje **120** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ga
--

Gabriel Macht · Gabriela Csinová · Gabriela Dolná · Gabriela Dzuríková · Gabriela Marcinková · Gabriela Vránová · Gabrielle Carterisová · Gael García Bernal · Gal Gadot · Galactik football · Gale Sondergaardová · Gallagher · Game (reper) · Game of Thrones · Garrett John Hedlund · Garry Shandling · Gary Coleman · Gary Cooper · Gary Oldman · Gary Sinise · Gaspar Noé

ge
--

Gedeon Burkhard · Geena Davisová · Geissenovci – Ťažký život milionárov · Gejza Dezorz · Gejza Slameň · Gejza von Radványi · Geld oder Leber · Gemini (film) · Gemma Chanová · Gemma Jones · Gena Rowlandsová · Gene Hackman · Gene Kelly · Gene Wilder · Generation Lost · Generácia 90 · Generál MacArthur · George Arliss · George C. Scott · George Carlin · George Clooney · George Cukor · George Gaynes · George Lucas · George Miller · Georges Lautner · Georges Méliès · Gepard (film) · Geraldine Chaplinová · Geraldine Pageová · Gerhard Zemann

gé
--

Génius (seriál) · Gérard Barray · Gérard Depardieu · Gérard Oury · Gérard Philipe

gi
--

Gia · Gia Kančeli · Giancarlo Judica Cordiglia · Gilbert Bécaud · Gillian Andersonová · Gina Gershonová · Gina Lollobrigida · Gina McKee · Gina Rodriguezová · Ginger Rogers · Ginnifer Goodwinová · Gino Renni · Giorgio Moroder · Gisele Bündchenová · Giulietta Masinová

gl
--

Glacia · Gladiátor (film) · Glee · Glenda Jacksonová · Glenn Closová · Gloria Grahame · Gloria Guida · Gloria Swansonová · Glynis Barberová · Glynis Johnsová

go
--

Go, Dog. Go! (seriál) · Goldfinger (film) · Goldie Hawnová · Good Luck Charlie · Google TV · Gordon Ramsay · Gotham · Gottfried Vollmer

gö
--

Götz George

gr
--

Grace de Capitani · Grace Kellyová · Graceland (seriál) · Graham Chapman · Grant Gee · Grant Gustin · Gravity Falls · Greer Garsonová · Greg Nicotero · Gregor Hološka · Gregory House · Gregory Peck · Gregory Smith · Greta Garbo · Greyhound: Bitka o Atlantik · Grék Zorba (film) · Griffinovci · Gróf Monte Christo (film z roku 2024)

gu
--

Guľaté rozprávky · Guľový blesk (film) · Guľôčky · Gumkáči · Gustav Nezval · Gustáv Valach · Gutterdämmerung · Guy Hamilton

gü
--

Gürbey İleri

gw
--

Gwendoline Christieová · Gwyneth Paltrowová
|  |  |
| --- | --- |
| Portal | Fyzikálny portál |

Tento index bol automaticky vygenerovaný podľa tejto kategorizácie. Obsahuje **106** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ed
--

Edme Mariotte · Edsger Wybe Dijkstra · Edward Mills Purcell · Edward Teller · Edward Witten · Edwin McMillan

ef
--

Efektívny potenciál · Efektívny výkon · Efemeridový čas

ei
--

Einsteinov model tuhej látky · Einsteinov prstenec · Einsteinov-Podolského-Rosenov paradox · Einsteinov-Rosenov most · Einsteinova sumačná konvencia

ek
--

Ekvipotenciálna plocha

el
--

Elektret · Elektrická energia · Elektrická indukcia · Elektrická kapacita · Elektrická sila · Elektrická vodivosť · Elektrické napätie · Elektrické pole · Elektrické pole Zeme · Elektrický dipól · Elektrický indukčný tok · Elektrický jav · Elektrický náboj · Elektrický oblúk · Elektrický obvod · Elektrický odpor · Elektrický ohrev · Elektrický potenciál · Elektrický prúd (veličina) · Elektrický vodič · Elektrický zdrojový agregát · Elektrina · Elektrodynamika · Elektroforéza · Elektrochromizmus · Elektroluminiscencia · Elektromagnet · Elektromagnetická indukcia · Elektromagnetická interakcia hmotných objektov · Elektromagnetické pole · Elektromagnetické žiarenie · Elektromagnetický impulz · Elektromagnetizmus · Elektromotor · Elektronika · Elektroslabá interakcia · Elektróda · Elektrón · Elektrónová konfigurácia · Elektrónový obal · Elektrónový tlak · Elektrónvolt · Elementárny náboj · Elementy dráhy · Eliptická dráha · Ellinghamov diagram · Elongácia (astronómia)

em
--

Emil Sokol · Emil Wiechert · Emilio Gino Segrè · Emisia častice · Emisia žiarenia · Emisivita

en
--

Energetická nerovnováha Zeme · Energetický zdroj · Energia · Energia vákua · Energia vĺn · Energy Cities · Enrico Fermi · Entalpia · Enzýmová jednotka

ep
--

Epocha (astronómia)

er
--

Ergosféra · Eric Allin Cornell · Eric Betzig · Ernest Lawrence · Ernest Rutherford · Ernest Walton · Ernst Karl Abbe · Ernst Mach · Ernst Ruska · Erwin Hahn · Erwin Schrödinger

et
--

Etalón (meradlo)

eu
--

Eugene Paul Wigner · Európska organizácia pre jadrový výskum · Európsky letný čas

ev
--

Eva Tokariková · Evangelista Torricelli · Evžen Říman

ex
--

Excentricita (astronómia) · Excimerový laser · Excitácia (zvýšenie energie) · Exergetická účinnosť · Exergia · Experiment DØ · Explózia · Expozícia (ožiarenie) · Extrakcia (chémia) · Extrémne ultrafialové žiarenie
**Silvia Kušnírová** (\* 1979) je slovenská podnikateľka, filantropka, trénerka mediálnej komunikácie a bývalá novinárka.

Profesionálna kariéra
---------------------

So žurnalistikou začala ešte počas štúdia na vysokej škole. V roku 1998 ako študentka 1. ročníka na univerzite začala pracovať pre vtedajšie rádio *Twist*, kde sa z pozície politickej reportérky vypracovala na moderátorku spravodajskej relácie Žurnál rádia Twist. V roku 2001 prijala ponuku spravodajskej televízie TA3, kde okrem pozície politického reportéra moderovala spolu s Beatou Oravcovou politickú diskusnú reláciu V politike. 

Získala dve novinárske ceny: *Cenu Open Society Foundation* a Cenu Eurotelevízie v ankete *Osobnosť televíznej obrazovky*. Komunikáciu študovala nielen na Slovensku, ale aj v USA a Spojenom kráľovstve, a stážovala v BBC, CNN London, či Voice of America.

Súčasnosť
---------

Ako prezidentka Asociácie public relations (APR SR) zorganizovala 1. medzinárodný PR summit na Slovensku.

Pod značkou *MEET THE PRESS* vedie školu komunikácie pre top manažérov a podnikateľov.

Je sponzorkou a členkou správnych rád neziskových organizácií Divé maky, ktoré sa venujú talentovaným rómskym deťom a Raná starostlivosť, ktorá prevádzkuje jediné špecializované Centrum včasnej intervencie pre rodiny detí so zrakovým a viacnásobným znevýhodnením. V rámci filantropickej *Art platformy collective* podporuje talentovaných umelcov zo Slovenska. V roku 2018 podporila platforma súťaž o Cenu Oskara Čepana pre mladých umelcov do 40 rokov.

V roku 2018 absolvovala na Stanford Graduate School of Business prestížny Stanford Executive Program „Be a Leader Who Matters".

Externé odkazy
--------------

* Výsledky novinárskej ceny 2005
* Silvia Kušnírová
* Osobnosti.sk Archivované 2018-11-14 na Wayback Machine
* Silvia Kušnírova na Collective
**Lambda Tauri** (λ Tau/λ Tauri) je dvojhviezda a zároveň zákrytová premenná hviezda typu Algol v súhvezdí Býk. Jej magnitúda kolíše v intervale 3,3 až 3,8 s periódou 3,95 dňa. 

Dvojicu tvorí jasný trpaslík spektrálneho typu B3 a obor spektrálneho typu A4. Tento obor je v skutočnosti je oveľa svietivejší ako Algol, ale nachádza sa v oveľa väčšej vzdialenosti ako Algol. Hviezdy sú od seba vzdialené len 15 miliónov kilometrov. V dôsledku vzájomnej blízkosti hviezd slapové sily deformujú ich tvar a zrejme medzi nimi dochádza aj k prenosu hmoty. Preto sa jasnosť tejto dvojhviezdy nepatrne mení aj vtedy, keď sa jej zložky navzájom nezakrývajú. Zákryty sú čiastočné, čiže len časť kotúča jednej hviezdy býva zakrývaná druhou. Pokles jasnosti sa dá postrehnúť aj voľným okom. Vhodnými porovnávacími hviezdami sú gama alebo Haydum (magnitúda 3,6), pí (4,3), omikrón (3,6) a zeta (3,7).

Rovníkové súradnice
-------------------

* rektascenzia: 4h 01min 08sek
* deklinácia: +12° 30´ 51"

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Býk, s. 406.


|  |  |
| --- | --- |
| Portal | Astronomický portálHviezdny portál |
Súradnice: 48°55′22″S 18°06′18″V﻿ / ﻿48,922894°S 18,105125°V﻿ / 48.922894; 18.105125

**Dobrá** je miestna časť Trenčianskej Teplej.

Poloha
------

Leží medzi Trenčianskou Teplou a Opatovou nad Váhom. Cez Dobrú ide cesta I. 61. Západne od obce tečie rieka Váh.

História
--------

Po prvýkrát sa Dobrá spomína v súpise troch dekanátov z roku 1310, kde sa spomína aj dobranská fara, ktorá odvádzala pápežské desiatky zoborskému opátstvu. V listine sa spomína aj dobranský farár Tomáš zastávajúci hodnosť opáta.

Medzi prvými šľachtickými rodinami sa objavujú Šimoniovci. Už v roku 1324 členovia tejto rodiny, pochádzajúcej z Tekova, sa delili okrem majetkov v Dobrej aj o majetky v susedných obciach, napr. v Suchých Potokoch a v Hrachovej (pozn.: tieto dve obce už zanikli). V období husitských výbojov museli Šimoniovci niektorý majetok previesť na istých husitov. Cez husitské vojny netrpeli len Šimoniovi ale hlavne obyvatelia Dobrej, ktorí museli utiecť zo svojich domovov do údolia pri Suchých Potokoch. V týchto búrlivých rokoch pravdepodobne zanikla aj dedina Hrachová. Vyskytli sa aj veľké materiálne škody, keď vyhorel románsky kostol, z ktorého sa dodnes zachovala iba veža so zvonicou. Pôvodný zvon bol odvezený a neskôr roztavený za účelom výroby zbraní. Majetkami v Dobrej nedisponovali len Šimoniovci ale aj členovia zemianskych rodín, ako napr. Varšáňovci, Horvátovci či Rozvadskí.

Najstarší dobranský urbár pochádza z roku 1549. V urbári sa spomína richtár Juraj Antuš, 11 sedliakov, 7 želiarov a 12 sedliackych hospodárstiev.
Zo zápisov v urbári z roku 1623 sa dá zistiť aké povolanie zastávali miestni ľudia: väčšinu tvorili poľnohospodári a chovatelia dobytka. V urbári sa spomína aj mlynár a krajčír.
Po roku 1855 získa rozsiahle majetky v Dobrej barón Juraj Sina. V roku 1877 bolo v obci 272 obyvateľov, 47 domov, v ktorých bývalo 39 sedliakov, 1 stolár, 1 mlynár, 1 hostinský a 5 rodín s kopaničiarskou pôdou.

V druhej polovici 19. storočia tu začala podnikať židovská rodina Smetanovcov, pochádzajúca z Maďarska. Roku 1898 táto rodina odkúpila tehelňu, vybudovanú v roku 1874. Okrem tehelne vlastnili aj majer a krčmu. V období výstavby považskej železnice v Dobrej založil Adolf Smetana v Dobrej kameňolom. Na bojiskách 1. svetovej vojny zahynulo 12 obyvateľov Dobrej. V medzivojnovom období sa zvýšil počet obyvateľov aj domov. Tento rast populácie nespomalila ani 2. svetová vojna.

Po vojne bolo v roku 1956 založené JRD. V šesťdesiatych rokoch 20. storočia sa rast populácie zastavil.

Rodáci
------

* Rudolf Moško, akademický maliar
* Rudolf Dobiáš, spisovateľ

Externé odkazy
--------------

* Miestna časť Dobrá na stránke Trenčianskej Teplej

Zdroj
-----

*Trenčianska Teplá*, vydalo: Vydavateľstvo SCM, 1995, strany 78 – 81
**Anna Maria Walburga Mozartová**, rodená Pertlová (\* 25. december 1720, Sankt Gilgen, Rakúsko – † 3. júl 1778, Paríž, Francúzsko) bola matka skladateľa Wolfganga Amadea Mozarta a jeho sestry Marie Anny Mozartovej.

Život
-----

Anna Maria Mozartová sa narodila 25. decembra 1720 a bola pokrstená v rovnaký deň vo farskom kostole Sv. Gilgena. Záznam z tamojšej matriky hovorí, že bola dcéra Evy Rosiny a Nicolausa Pertla.

21. novembra 1747 sa vydala za hudobného skladateľa Leopolda Mozarta. Spolu mali 7 detí, z nich 5 zomrelo ("najsilnejšie" dieťa žilo len 6 mesiacov, "najslabšie" len 6 dní). Aj keď sa nám z dnešného pohľadu môže zdať tak vysoká detská úmrtnosť šokujúca, vo vtedajšej dobe to bolo úplne bežné a podľa všetkého to manželia Mozartovci prijali bezpochyby bez väčšieho zármutku, ale nejakým zázrakom dve ďalšie deti prežili: Maria Anna Walburga Ignatia a Johann Chrysostom Wolfgang Gottlieb, známy ako Wolfgang Amadeus Mozart. Keď Wolfgang Amadeus vyrastal, odchádzal na turné po celej Európe s celou rodinou. Anna Maria navštívila aj kráľovské dvory a zvlášť potom poznala majestát, napr.: Máriu Teréziu a jej syna Jozefa v Rakúsku; Ľudovíta XV. vo Francúzsku a Juraja III. v Anglicku. Počas pobytu v Paríži, kde bola so synom, ktorý bol neustále nútený hľadať si prácu, Anna Maria zostávala i niekoľko dní sama. Aj keď po francúzsky nevedela a bola izolovaná od okolitého sveta, znášala to statočne. 1. mája 1778 napísala v liste: „*Vonku veľmi nechodím, to je pravda a izby sú studené, aj keď horí oheň*". Jej zdravie sa začalo zhoršovať. Jej posledné slová, ktoré napísala Leopoldovi, boli: „*Musím už končiť, pretože ma bolí rameno a oči.*"

O tri týždne nato Anna Maria zomrela. „*Jej život vyhasol ako sviečka*", napísal jej syn príbuzným. Pochovaná bola na ďalší deň na farskom cintoríne sv. Eustacha v Paríži.

Deti
----

* Johann Leopold Joachim (18. augusta 1748 - 2. februára 1749)
* Maria Anna Cordula (18. júna 1749 – 24. júna 1749)
* Maria Anna Nepomucena Walpurgis (13. mája 1750 – 29. júla 1750)
* Maria Anna Walburga Ignatia (30. júla 1751 – 29. októbra 1829)
* Johann Karl Amadeus (4. novembra 1752 – 2. februára 1753)
* Maria Crescentia Francisca de Paula (9. mája 1754 – 27. júna 1754)
* Johann Chrysostomus Wolfgang Amadeus (27. januára 1756 – 5. decembra 1791)

Zdroj
-----

* 

Autoritné údaje: * BnF: 12206056v
* GND: 119285428
* ISNI: 0000000042045152
* LCCN: n92074129
* VIAF: 68977857
* WorldCat: lccn-n92074129
USS New Jersey, január 1985
**USS New Jersey (BB-62)** bola bojová loď amerického námorníctva, postavená počas druhej svetovej vojny a slúžiaca až do doby vojny v Perzskom zálive. Je to druhá postavená jednotka triedy Iowa.

Konštrukcia
-----------

Kýl lode bol založený 16. septembra 1940 v lodenici Navy Yard vo Philadelphii. Trup bol spustený na vodu 7. decembra 1942. Do služby sa loď dostala 23. mája 1943 a ihneď sa zapojila do vojnových operácií.

Služba
------

### Druhá svetové vojna

Dňa 17. februára 1944 sa USS Iowa (BB-61) a New Jersey zúčastnili nájazdu na japonskú základňu na atole Truk. Potom sa podieľala na ďalších útokoch na ostrovy s japonskými základňami v Tichomorí. Zúčastnila sa dobývania Mariánskeho súostrovia, bitky o Filipínske more a bitky v zálive Leyte. Od augusta 1944 slúžila ako vlajková loď 3. flotily pod velením admirála Williama F. Halseyho. V roku 1945 sa podieľala na ostreľovaní a dobývaní ostrovčeku Iwo Jima a súostrovia Rjúkjú. Po prezbrojení sa vrátila opäť ako vlajková loď 5. flotily do oblasti Pacifiku, aby sa podieľala na finálnych akciách druhej svetovej vojny v Tichomorí.

### Vyradenie

Na začiatku osemdesiatych rokov sa New Jersey dočkala poslednej reaktivácie. V roku 1982 bola prezbrojená a vybavená raketovou výzbrojou. Svoje 406mm delá hlavnej batérie znovu použila pri libanonskej kríze v rokoch 1983 – 1984. V roku 1986 bola prevelená do západného Pacifiku a v rokoch 1989 – 1990 operovala v oblasti Perzského zálivu. V roku 1991 bola opäť postavená mimo aktívnej služby a v roku 1999 bola odtiahnutá z Tichého oceánu do Atlantiku. Bojová loď New Jersey je od 20. januára 2000 zakotvená vo Philadelphii ako pamätník.

Iné projekty
------------

Commons
* Spolupracuj na Commons Commons ponúka multimediálne súbory na tému **USS New Jersey (BB-62)**

Zdroj
-----

*Tento článok je čiastočný alebo úplný preklad článku USS New Jersey (BB-62) na českej Wikipédii.*
T TauriT Tauri
**T Tauri** je premenná hviezda v súhvezdí Býk. Objavil ju v októbri roku 1852 John Russell Hind. Je to veľmi mladá hviezda spektrálneho typu G5e. V HR-diagrame sa nachádza nad hlavnou postupnosťou, pretože ešte nedozrela na „dospelú hviezdu". T Tauri predstavuje konečnú fázu protohviezdy, kde dochádza k nerovnovážnemu stavu medzi produkovanou a vyžarovanou energiou. Takéto hviezdy sú nestabilné, rýchlo a nepravidelne menia svoju jasnosť. 

Je súčasťou otvorenej hviezdokopy Hyády, nachádza sa v blízkosti hviezdy Epsilon Tauri. Stala sa prototypom hviezd typu T Tauri a ako všetky hviezdy tohto typu, je veľmi mladá, iba 1 milión rokov. Od Slnka je vzdialená okolo 460 ly a jej zdanlivá hviezdna veľkosť sa nepredpovedateľne mení od 9,3 do 14.

Sústava T Tauri pozostáva minimálne z 3 hviezd, pričom iba jedna z nich je viditeľná vo viditeľnom svetle. Ostatné dve žiaria v infračervenej oblasti a jedna z nich emituje aj rádiové vlny. Pomocou pozorovaní VLA bolo zistené, že mladá hviezda, samotná T Tauri, dramaticky zmenila svoju dráhu po tesnom priblížení s jednou zo svojich spoločníc a možno bola vymrštená von zo systému.

Fyzicky sa v jej blízkosti nachádza reflexná hmlovina NGC 1555 alebo *Hindova premenná hmlovina*. Je osvetľovaná hviezdou T Tauri a jej jasnosť sa mení spolu s jasnosťou hviezdy. Hmlovina NGC 1554 bola tiež asociovaná s T Tauri, pozoroval ju Otto Struve v roku 1868, ale onedlho zmizla alebo nikdy neexistovala, a je známa ako *Struveho stratená hmlovina*.

S hmlovinou NGC 1555, prípadne so samotnou hviezdou T Tauri, je možno asociovaný aj Herbig-Harov objekt.

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Býk, s. 406 – 407.

Iné projekty
------------


|  |  |
| --- | --- |
| Portal | Astronomický portálHviezdny portál |

Commons
* Spolupracuj na Commons Commons ponúka multimediálne súbory na tému **Tau Tauri**
**Sigmund Jähn** (\* 13. február 1937, Morgenröthe-Rautenkranz – † 21. september 2019, Strausberg) bol nemecký stíhací pilot a kozmonaut z vtedajšej NDR, ktorý sa zúčastnil programu Interkozmos.

Životopis
---------

Sigmund Jähn sa narodil 13. februára 1937 v Morgenröthe-Rautenkranz v Sasku. Vyrastal v Krušných horách, neďaleko českých hraníc. Po ukončení základnej školy nastúpil ihneď do práce v tlačiarni okresného mesta Klingenthal ako typograf. Keď mal 18 rokov, dostal ponuku stať sa letcom. Ponuku prijal a absolvoval pilotnú školu neďaleko Drážďan. Od roku 1958 bol stíhacím pilotom. Absolvoval dôstojnícku Vysokú školu vojenského letectva a stal sa podporučíkom. Vo svojich 26 rokoch bol náčelníkom pluku a ako perspektívny mladík bol zaradený do štvorročného štúdia na Vysokej vojenskej akadémii J. Gagarina v Sovietskom zväze. Roku 1970 sa vrátil do NDR a pokračoval v lietaní. Potom získal prvé vysoké vyznamenanie Zaslúžilý vojenský letec NDR. V roku 1976 sa ocitol vo výbere budúcich kozmonautov programu Interkozmos a o dva roky neskôr bol členom tretej posádky tohto programu. Na lodi Sojuz 31 odštartoval z Bajkonuru spoločne s veliteľom, sovietskym kozmonautom plukovníkom Valerijom Fiodorovičom Bykovským v lete roku 1978. Cieľom bola orbitálna stanica Saľut 6, kde už bola napojená predchádzajúca loď Sojuz 29. Na palube sa stretli so stálou posádkou, kozmonautami Kovaľonokom a Ivančenkovom. Celá štvorica plnila plánované úlohy. Po týždni práce Jähn s Bykovským pristáli na Zemi v lodi Sojuz 29. V júni 2006 bol na stretnutí kozmonautov v kúpeľoch Bohdaneč. Zomrel 21. septembra 2019 vo veku 82 rokov.

Literatúra
----------

* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.

Iné projekty
------------

Commons
* Spolupracuj na Commons Commons ponúka multimediálne súbory na tému **Sigmund Jähn**

Externé odkazy
--------------

* 
* 
* 

Autoritné údaje: * GND: 118556533
* ISNI: 0000000071477819
* LCCN: n00011617
* NK ČR: mzk2015880119
* SNK: 170651
* VIAF: 50017214
* WorldCat: lccn-n00011617
O slovenskej hudobnej skupine pozri *Traky (hudobná skupina).*
Larry King s trakmi
Džínsy s náprsenkou
**Traky** sú textilné alebo kožené pásy, ktoré sa nosia cez plecia, aby držali nohavice. Traky môžu byť elastické, a to buď úplne, alebo len na koncoch. Traky vytvárajú na chrbáte vzor podobný písmenu X alebo Y (podľa počtu kovových patentov). Zvyčajne sa pripájajú k nohaviciam buď pomocou kovových patentov alebo pomocou gombíkov. Väčšinou sú regulovateľné pomocou polohovacích praciek. Traky sa delia na dvoj-patentové (tzv. dual-clip) a na jedno-patentové (tzv. single-clip).

Dejiny
------

V minulosti bolo veľa predchodcov trakov v priebehu 300 rokov, ale prvé moderné traky boli vynájdené Albertom Thurstonom v roku 1822. Vtedy sa traky často nosili, pretože nohavice z konca 19. a zo začiatku 20. storočia mali vysoký strih a opasok by bol nepraktický. Po prvej sv. vojne sa traky používali menej, pretože muži si zvykli na opasky, ktoré mali s uniformou. Odvtedy sa traky nosili čoraz menej. Aj keď v 40. rokoch prišli opäť nohavice s vysokým strihom, traky boli menej rozšírené ako opasok.

Móda a nosenie trakov
---------------------

Traky väčšinou nosia Skinheads / Rude Boys / Punkáči / Emo rôznych farieb s hrúbkou 2 cm. Niektorí ich nosia len ako módny doplnok, t.j. nechajú ich visieť okolo pása. Traky nosia aj právnici, novinári, úradníci, hokejisiti, požiarnici, záchranári a robotníci. Väčšinou sa to považuje za  faux pas, ak sa nosia traky a opasok spolu. Najskôr traky museli byť zakryté, napr. pod sakom, pretože sa považovali za spodnú bielizeň. No ešte pred vojnou si muži začali vyzliekať saká a kabáty na verejnosti, takže už nebol faux pas, ak niekomu bolo vidieť traky. Dokonca v roku 2008 opäť začína byť populárne nosiť traky, a to najmä v USA, Japonsku a v Anglicku. Prevládajú tenšie traky čiernej, bielej, červenej a ružovej farby, alebo s rôznou podtlačou (káro,lebky).

Nohavice na traky
-----------------

Nohavice na traky majú gombíky na uchytenie trakov buď z vonkajšej, alebo z vnútornej strany. Tieto nohavice nemajú slučky na uchytenie opaska. Ďalej existujú nohavice na traky (montérky, džínsy, menčestráky), ktoré majú náprsenku. Väčšinou to bývajú pracovné, tehotenské, lyžiarske nohavice, alebo nohavice pre deti a teenagerov.
Krabí pulzar v röntgenovom spektre
**Krabí pulzar** (PSR B0531+21 alebo NP0532 alebo CM Tauri) je rotujúca neutrónová hviezda, resp. pulzar v strede Krabej hmloviny objavený v roku 1969. Má priemer okolo 20 km a rotuje s periódou 33 milisekúnd, teda 30-krát za sekundu. Unikajúci relativistický vietor z neutrónovej hviezdy generuje synchrotrónové žiarenie, ktoré produkuje väčšinu žiarenia z hmloviny viditeľného od rádiovej oblasti až po oblasť gama žiarenia. Pulzar sa nachádza vo vzdialenosti 6 300 svetelných rokov.

Krabí pulzar bol objavený v roku 1968. Táto rotujúca neutrónová hviezda je hmotnejšia ako Slnko. Je pozorovateľný na rádiových, röntgenových a gama vlnách. V januári 1968 sa ho podarilo stotožniť s hviezdou 18. – 16. magnitúdy, ktorej jasnosť kolíše synchrónne s pulzmi rádiového žiarenia, takže je možné pozorovať ho aj opticky. Okolo svojej osi sa otočí približne 30-krát za sekundu a zväzok jeho žiarenia náhodne zasahuje Zem. Ako u všetkých pulzarov, aj u Krabieho pulzaru sa rotácia pomaly spomaľuje pod vplyvom brzdenia okolitého magnetického poľa. Pri tomto pulzare sa jeho otáčky spomaľujú o 36. 10-9 sekundy každý deň. Za 75 000 rokov sa jeho rotačná perióda spomalí na približne jednu otočku za sekundu. Ubúdajúca rotačná energia sa postupne premieňa na energiu, ktorá zahrieva okolie Krabej hmloviny.

Pozícia Krabieho pulzaru v Galaxii. *Kredit : NASA/DOE/International LAT Team.*
V pulzare je obsiahnutá obrovská kinetická energia a je tiež zdrojom relativistických elektrónov, čiže elektrónov, ktoré sa pohybujú rýchlosťou väčšou ako 100 000 km/s. Tieto elektróny sa zachytávajú v magnetických poliach okolitej hmloviny a emitujú spojité vysoko polarizované tzv. synchrotrónové žiarenie. Spôsobuje modrasté pozadie Krabej hmloviny. Toto žiarenie budí neutrálny vodík v okrajových vláknach a ten potom žiari ako emisná hmlovina. Röntgenová žiarivosť objektu je 200 000-krát väčšia ako žiarivosť Slnka, vo viditeľnom spektre je jeho žiarivosť „iba" 1 500-krát väčšia ako slnečná žiarivosť.

Rovníkový hviezdny vietor pulzaru vytvára chumáčikové útvary s priemerom okolo jedného svetelného roka. Tieto útvary potom prúdia preč z pulzaru rýchlosťou rovnou polovici rýchlosti svetla. Po opustení zjasnejú, potom pohasnú a rozptýlia sa do prostredia hmloviny. Najbúrlivejším miestom v strede hmloviny je bod, kde sa jeden z polárnych prúdov pulzaru zráža s okolitým materiálom vyvrhnutým v minulosti a vzniká tam rázový front. Tvar a poloha tohto útvaru sa menia vo veľmi krátkom čase.

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Býk, s. 407 – 409.

Iné projekty
------------


|  |  |
| --- | --- |
| Portal | Astronomický portálHviezdny portál |

Commons
* Spolupracuj na Commons Commons ponúka multimediálne súbory na tému **Krabí pulzar**
Dennis the Menace a jeho pes Gnasher, street art v severnom Dubline
***Dennis the Menace and Gnasher*** (pôvodne ***Dennis the Menace***, neskôr ***Dennis and Gnasher***) je dlhotrvajúci strip v britskom komikse *The Beano*, ktorý vydáva spoločnosť DC Thomson v Dundee. V komikse účinkuje chlapec Dennis the Menace a jeho abesínsky drôtosrstý pes Gnasher.

Strip sa prvýkrát objavil v čísle 452 zo 17. marca 1951 a v predaji bol od 12. marca 1951. Je to najdlhší strip v komikse. Nápad a názov postavy vznikli, keď redaktor komiksu počul britskú music-hallovú pieseň s refrénom „I’m Dennis the Menace from Venice". Vytvorenie Dennisa v 50. rokoch 20. storočia viedlo k nárastu predaja *The Beano*. Od vydania čísla 1678 (zo 14. septembra 1974) Dennisa the Menace na titulnej strane nahradil Biffo the Bear, a odvtedy je tam.

Zhodou okolností 12. marca 1951 debutoval v USA ďalší komiks s názvom *Dennis the Menace*. Výsledkom toho je, že americká séria bola pôvodne pre britské publikum premenovaná na *Dennis*, zatiaľ čo účinkovania britskej postavy sa mimo Spojeného kráľovstva často nazývajú *Dennis and Gnasher*.

Dennis je archetypálny, zle vychovaný školák. Hlavná opakujúca sa dejová línia v priebehu rokov predstavuje jeho násilnú kampaň proti gangu „softies" (zženštilých, dobre vychovaných chlapcov), najmä Waltera the Softyho. Walter sa pri mnohých príležitostiach ocitne v nepriaznivých podmienkach, aj keď sa niekedy smeje naposledy. Autor Michael Rosen uvádza, že „vo väčšine kníh pre deti sa zlé dieťa stáva dobrým – ale skvelá vec na Dennisovi je, že sa nikdy nezlepší."

Strip *Dennis the Menace and Gnasher* prvýkrát nakreslil David Law (1951 – 1970), ktorý daroval zlomyseľnému chlapcovi svoj charakteristický červeno-čierno pruhovaný odev, veľké topánky a diabolský úsmev. Neskôr David Sutherland (1970 – 1998) a David Parkins prevzal vedenie od roku 1998 do roku 2006, hoci Nigel Parkinson po roku 2002 získal leví podiel na stripoch a Jimmy Hansen sa s ním v rokoch 2005 – 06 striedal. Tom Paterson nakreslil niekoľko druhých Dennisových stripov pre zadné strany komiksu. Barrie Appleby vytvoril kresbu pre sériu *Beano Superstars*, ktorá sa ku koncu svojej série uchýlila väčšinou k stripom založeným na televíznom seriáli. V roku 2011 sa stal hlavným umelcom Dennisa. V roku 2012 bol Nigel Parkinson vymenovaný za jediného oficiálneho umelca Dennisa. Dennisovi sa vrátil jeho predchádzajúci vzhľad a osobnosť – mesiac nato začal Nigel Auchterlounie písať pre Dennisa a prinútil ho (a ostatné postavy) mať širšie osobnosti. Auchterlounie sa od prevzatia Dennisa ukázal ako veľmi populárny spisovateľ. Dennis a Gnasher zostali maskotmi *The Beano*.

Referencie
----------

1. ↑   Kuriózny príbeh dvoch hrozivých detí menom Dennis. *The Courier*. Dostupné online [cit. 2022-05-28].
2. 1 2 3   Dennis the Menace na 60. *BBC*, 20. október 2016. Dostupné online.

Zdroj
-----

*Tento článok je čiastočný alebo úplný preklad článku Dennis the Menace and Gnasher na anglickej Wikipédii.*
|  |  |
| --- | --- |
| Portal | Hudobný portál |

Tento index bol automaticky vygenerovaný podľa tejto kategorizácie. Obsahuje **52** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

y.
--

Y.M.C.A.

y2
--

Y2K (album)

ya
--

Yael · Yahman! · Yanking Out My Heart · Yann Tiersen · Yannick Noah

ye
--

Years & Years · Yehoshua Lakner · Yellow Magic Orchestra · Yellow Submarine (album) · Yellowcard · Yes (skupina) · Yesterday · Yet Another Movie

yi
--

Yield (album)

ym
--

Ymnos eis tin Eleftherian

yn
--

Yngwie Malmsteen

yo
--

Yoko Ono · Yolanda Be Cool · You’re Shining · You’re the Voice · You’ve Come a Long Way, Baby · You Ain’t Seen Nothing Yet · You Could Be Mine · You Don’t Fool Me · You Don’t Know · You Give Love a Bad Name · You Hardly Know Me · You Know I’m No Good · You Spin Me Round (Like a Record) · You Win Again · Young Americans (album) · Young Forever · Young Lust · Young the Giant · Youngman · Your Possible Pasts · Your Time Has Come · Youssou N’Dour · Youth & Young Manhood · Youth (album BTS) · Youth of the Nation · Yoü and I

yu
--

Yuri Landman · Yusef Lateef

yv
--

Yves Montand · Yvetta Simonová · Yvette Gregušová · Yvette Guilbertová · Yvonne Přenosilová

yz
--

Yzomandias
Súradnice: 48°25′S 22°12′V﻿ / ﻿48,417°S 22,200°V﻿ / 48.417; 22.200

**Čop** (ukr. rus. rusín. *Чоп (Čop)*, maď. *Csap*, rum. *Ciop*, nem. *Tschop*) je mesto v západnej časti Ukrajiny, v Zakarpatskej oblasti. Leží na trojmedzí Ukrajiny, Slovenska a Maďarska na brehu rieky Tisa.

Dejiny
------

V čase medzivojnového Česko-Slovenska bol Čop súčasťou Slovenska – spadal pod okres so sídlom v Kráľovskom Chlmci. V rokoch 1938 – 1945 bol súčasťou Maďarska na základe Prvej viedenskej arbitráže. Po oslobodení Červenou armádou sa stal na základe dohody medzi Česko-Slovenskom a Sovietskym zväzom v roku 1945 súčasťou ZSSR, pričom územie v okolí Čopu bolo postúpené Sovietskému Zväzu a obec Lekárovce dodatočne po petícii pripojená späť k Slovensku. Vtedy Slovensko stratilo 250 km2 územia v okresoch Kráľovský Chlmec a Veľké Kapušany: obce Ašvaň, Batva, Čop, Galoč, Komárovce, Malé Slemence, Palaď, Palov, Rátovce, Surty, Šalamúnová, Téglás.

Obyvateľstvo
------------

Čop má približne 9 000 obyvateľov, z ktorých asi 40 % tvoria, Ukrajinci a Rusíni, 40 % Maďari, zvyšok Rómovia, Rusi, Bielorusi, Slováci a Židia.

Význam
------

Čop je známy predovšetkým vďaka tomu, že je prvou ukrajinskou (a predtým sovietskou) stanicou po príjazde zo Slovenska a Maďarska (nachádza sa tu aj cestný priechod do Maďarska). Spoločne s Čiernou nad Tisou a Záhony tak tvorí veľký a zložitý železničný uzol, keďže sa tu stretáva bežný európsky rozchod koľají s ruským. Zastavujú tu teda aj vlaky spájajúce Bratislavu, Košice, Viedeň a Budapešť a cez Čop, Mukačevo a Ľvov s Kyjevom a Moskvou; na vozňoch je potrebné vymeniť podvozky. Ďalšia, menej vyťažená trať vedie cez Užhorod a Sambir do Ľvova. Z Čopu do rumunského Satu Mare vedie obojrozchodná trať cez stanicu Berehovo a Vynohradiv, umožňujúca vedenie vlakov s európskym rozchodom zo Slovenska do Rumunska mimo územie Maďarska.

Galéria
-------

* KostolKostol
* Železničná stanicaŽelezničná stanica
* Hranica so SlovenskomHranica so Slovenskom

Referencie
----------

1. ↑  Stratená zem. Ako Slovensko prišlo o časť územia

Externé odkazy
--------------

* Stránky mesta Čop Archivované 2011-08-13 na Wayback Machine (po ukrajinsky)
* Rusyn.org: O čs.-sovietskej dohode z roku 1945 (po anglicky)

| * z
* d
* u
Vlajka Zakarpatské oblasti Zakarpatská oblasť |
| --- |
| Rajóny | Berehovský • Chustský • Mukačevský • Rachivský • Ťačivský • Užhorodský | Znak Zakarpatské oblasti |
| Mestá | Berehovo • Čop • Chust • Iršava • Mukačevo • Perečín • Rachiv • Svaľava • Ťačiv • **Užhorod** • Vynohradiv |
| Sídla mestského typu | Baťovo • Buštín • Čynadijovo • Dubove • Jasiňa • Kobylecka Poľana • Kolčyno • Korolevo • Mižhiria • Seredné • Solotvyno • Terešva • Usť-Čorna • Veľké Berezné • Veľký Bočkov • Volovec • Vylok • Vyškovo • Ždenijevo |